ניסקנס קבאנו

ניסקנס קבאנו (בצרפתית: Nesskens Kebano; נולד ב-10 במרץ 1992 במונטראו) הוא כדורגלן צרפתי-קונגולזי המשחק בעמדת הקשר בקבוצת פולהאם ובנבחרת הרפובליקה הדמוקרטית של קונגו.

קריירה
קבאנו נקרא על שם כדורגלן העבר ההולנדי, יוהאן ניסקנס. הוא החל לשחק כדורגל במחלקת הנוער של א.ס.א מונטראו מצרפת שם שיחק כעשור. בשנת 2006 עבר למחלקת הנוער של מועדון הפאר הצרפתי- פריז סן-ז'רמן שם שיחק כ-5 שנים. לאחר מכן חתם השחקן בקבוצת הבוגרים ל-4 שנים. בעונתו הראשונה בקבוצה שותף ב-8 משחקי ליגה ואף כבש שער, ובנוסף רשם הופעה במוקדמות הליגה האירופית נגד קרפטי לבוב. בשנת 2012 הושאל לקן לעונה אחת, בה שותף ב-9 משחקי ליגה וכבש שער ליגה אחד. לאחר שחזר לקבוצתו, נמכר קבאנו לשרלרואה הבלגית בה שיחק כשנתיים, ורשם 77 הופעות ליגה ו-36 שערי ליגה. בקיץ 2015 חתם קבאנו לשלוש שנים בראסינג גנק הבלגית ושיחק 16 משחקי ליגה וכבש 7 שערים. קבאנו לא התאקלם בקבוצה וב-26 באוגוסט 2016 חתם לשלוש שנים בפולהאם מהצ'מפיונשיפ תמורת 4.5 מיליון אירו. ב-27 באוגוסט 2016 ערך את הופעת הבכורה שלו במדי הקבוצה בניצחון על בלקברן רוברס.

נבחרת לאומית
קבאנו שיחק משנת 2008 עד שנת 2012 בנבחרות הנוער של צרפת ורשם בהן 37 הופעות ו-5 שערים. בשל אזרחותו הקונגולזית, בחר לשחק בנבחרת הרפובליקה הדמוקרטית של קונגו לצד חברו לקבוצה דיומרסי נדונגלה. הוא רשם את הופעה הבכורה שלו בנבחרת בשנת 2014.

קישורים חיצוניים

 

קשרי כדורגל צרפתים
כדורגלנים צרפתים
הרפובליקה הדמוקרטית של קונגו: כדורגלנים
הרפובליקה הדמוקרטית של קונגו: קשרי כדורגל
כדורגלני פריז סן-ז'רמן
כדורגלני קן
כדורגלני שרלרואה
כדורגלני ראסינג גנק
כדורגלני פולהאם
כדורגלני מידלסברו
כדורגלני נבחרת הרפובליקה הדמוקרטית של קונגו
כדורגלני גביע אפריקה לאומות 2015
כדורגלני גביע אפריקה לאומות 2017
ספורטאים צרפתים בבלגיה
ספורטאים צרפתים באנגליה
ספורטאים זרים באיחוד האמירויות הערביות
ספורטאים מהרפובליקה הדמוקרטית של קונגו בבלגיה
ספורטאים מהרפובליקה הדמוקרטית של קונגו באנגליה
אישים מהרפובליקה הדמוקרטית של קונגו שנולדו ב-1992
צרפתים שנולדו ב-1992